**Lamár Ibolya** 1988. július 1. óta vagyok a PTE Laboratóriumi Medicina Intézet dolgozója. Pályámat segédasszisztensként kezdtem, az akkori POTE Központi Klinikai Kémiai Intézetben. 1995-ben általános laboratóriumi asszisztensi, majd 1999-ben klinikai laboratóriumi szakasszisztensi képesítést kaptam. 2004-ben a PTE Egészségügyi Főiskolai Karán orvosdiagnosztikai laboratóriumi analitikus oklevelet, majd 2013-ban a PTE Egészségtudományi Karán okleveles klinikai laboratóriumi kutató egyetemi szakképzettséget szereztem. 2017. novemberében sikeres Klinikai biokémikus szakvizsgát tettem.

2006-tól 2013-ig láttam el intézetünkben a vezető asszisztensi feladatokat, 2014-től ápolásszakmai intézetigazgató-helyettesként tevékenykedem.

Társadalmi funkcióim:

PTE Szenátusának tagja a nem oktató közalkalmazottak képviseletében két szenátusi cikluson keresztül, ez év szeptember 29-ig.

PTE Közalkalmazotti Tanácsának tagja a KT mandátumának lejártáig.

PTE Általános Orvostudományi Kar Kari Tanácsának tagja.

PTE KK Szakmai Vezető Testületének tagja.

PTE Integrált Egészségügyi Szakszervezet Szakszervezeti Bizottságának tagja.

Magyar Orvosi Laboratóriumi Szakdolgozók Egyesületének elnöke.

Magyar Egészségügyi Szakdolgozói Kamara Laboratóriumi Diagnosztikai Szakmai Tagozatának tagozatvezetője.

A megalakítandó Üzemi Tanács tagi jelölés elfogadásában az motivált, hogy szeretném folytatni azt a munkát, amit eddig a Közalkalmazotti Tanácsban és a Szenátusban is végeztem, kiemelten a nem oktató alkalmazottak érdekében, akár munkaviszonyban, akár szolgálati jogviszonyban tevékenykednek a Pécsi Tudományegyetemen.